ཡིག་འབེབས་འཇོག་རྩིས་མི་འདུག་ཅེས་པ་ཞིག་ཁོ་བོས་གོ་ཐོས་བྱུང་བས་འདིའི་ཐད་སྐུ་ཉིད་ལ་ཞུ་རྒྱུ་ནི།སྤྱིར་ཡིག་འབེབས་འཇོག་ན་དེབ་གཟུགས་མཐུག་ཏུ་འགྲོ་རྒྱུ་དང་དེ་མཚུངས་པར་སྐྲུན་འགྲོ་གྲོན་ཡང་ལྷག་མ་ཞིག་གཏོང་དགོས་རྒྱུ་ནི་བཤད་མེད་རེད།རེད་དེ།ཡིག་འབེབས་འཇོག་ན་ཤོག་ལྷེབ་གཅིག་གི་ངོས་ནས་ཀྱང་ཡིག་འབེབས་སོ་སོར་བཞིན་དོན་ཚན་མི་འདྲ་བ་ཁག་བློ་ཐོག་ཉར་རྒྱུར་ཕན་པ་ཆེ་ཚུལ་ནི་སློབ་གཉེར་བ་ཀུན་གྱི་ཤེས་གསལ་ལ།ད་རེས་འགྲོ་གྲོན་དང་ཤོག་ལྡེབས་ཅུང་མང་དོགས་ཀྱིས་ཡིག་འབེབས་འཇོག་མ་ཐུབ་ཚེ་མི་ལོ་བཅུ་ཕྲག་ལྷག་ལ་བཟོ་བཅོས་མ་ཐུབ་པར་སྐྱོན་ཆ་དེ་སློབ་གཉེར་བ་ཚོས་ཉིིན་རྒྱུན་མྱོང་དགོས་ཐུག་པ་སྨྲོས་མེད་རེད།ཡིག་འབེབས་འཇོག་སྟངས་དེ་བཞིན་རྒྱལ་སྤྱིའི་དཔེ་དེབ་ཁྲོད་ནས་ཚུར་ངེད་ཅག་ལ་དར་བ་ཞིག་ཡིན་རུང་འདི་ཉིད་ངེད་ཅག་གི་སྲོལ་ལ་མི་གནོད་པ་མ་ཟད་གོང་སྨྲས་དགེ་མཚན་དེ་དང་ད་དུང་ཕན་ཆ་མང་བས་ཅིས་ཀྱང་ལག་བསྟར་བྱེད་ཐུབ་དགོས།